এ ব্যাপারে বৃহত্তর খুলনা উন্নয়ন সংগ্রাম সমন্বয় কমিটির সভাপতি শেখ আশরাফ উজ-জামান বলেন, গত সাড়ে পাঁচ বছরেও খুলনা রেলস্টেশনের রি-মডেলিংয়ের কাজ আলোর মুখ দেখেনি। পরিকল্পনা কমিশনের ছাড়পত্র না পাওয়া ও তদারকির অভাবে এ দীর্ঘসূত্রতা বলে তিনি দাবি করেন। তিনি বলেন, খুলনা রেলস্টেশনের রিমডেলিংয়ের কাজ করতে খুলনাবাসী দীর্ঘদিন রাজপথে আন্দোলন করছে। রেলস্টেশনটির উন্নয়নে বিভিন্ন সময়ে সরকারের পক্ষ থেকে আশ্বাস পাওয়া গেলেও কাজটি শেষ হচ্ছে না। সর্বশেষ আমরা রেল মন্ত্রী বরাবর একটি আবেদন করেছি। একইসাথে খুলনা সিটি মেয়র তালুকদার আব্দুল খালেক রেলস্টেশনটির কাজ শেষ করতে ডিও লেটার দিয়েছেন।